MAJOR จับมือ “ทรูวิชั่นส์” ฉายสด! รอบชิงศึกเอฟเอ คัพ “เชลซี-ลิเวอร์พูล” 14 พ.ค.นี้
MAJOR จับมือ “ทรูวิชั่นส์” ถ่ายทอดสดศึก เอฟเอ คัพ รอบชิงชนะเลิศ ระหว่าง “เชลซี-ลิเวอร์พูล” ที่ เมเจอร์ ซีนีเพล็กซ์ รัชโยธิน 14 พ.ค.65 ตั้งแต่ 21.00 น. เป็นต้นไป
MAJOR จับมือ “ทรูวิชั่นส์” ถ่ายทอดสดศึก เอฟเอ คัพ รอบชิงชนะเลิศ ระหว่าง “เชลซี-ลิเวอร์พูล” ที่ เมเจอร์ ซีนีเพล็กซ์ รัชโยธิน 14 พ.ค.65 ตั้งแต่ 21.00 น. เป็นต้นไป
12 พ.ค. 2565

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ผนึก ทรูวิชั่นส์ ตอกย้ำความเป็นผู้นำคอนเทนต์กีฬาระดับโลก ปิดโรงภาพยนตร์เอาใจแฟนบอลชาวไทย ถ่ายทอดสดศึกฟุตบอลถ้วยที่เก่าแก่ที่สุดในโลก เอฟเอ คัพ รอบชิงชนะเลิศ ไฮไลท์ที่แฟนบอลทั่วโลกจับตา เป็นการโคจรมาพบกันของสองทีมยักษ์ใหญ่แห่งวงการฟุตบอลอังกฤษระหว่าง “สิงโตน้ำเงินคราม” เชลซี กับ “หงส์แดง” ลิเวอร์พูล สดจาก สนามเวมบลีย์ กรุงลอนดอน ประเทศอังกฤษ สู่จอยักษ์ของโรงภาพยนตร์ขนาดใหญ่ ให้แฟนบอลได้ชมฟรีกันสด ๆ แบบเอ็กซ์คลูซีฟ ในโรงภาพยนตร์ที่ 13 เมเจอร์ ซีนีเพล็กซ์ รัชโยธิน คืนวันเสาร์ที่ 14 พฤษภาคมนี้ เวลา 21.30 น. เป็นต้นไป
โดยศึกฟุตบอล เอฟเอ คัพ รอบชิงชนะเลิศนัดที่ 141 เป็นการโคจรมาพบกันของสองทีมยักษ์ใหญ่แห่งวงการฟุตบอลอังกฤษ “สิงโตน้ำเงินคราม” เชลซี กับ “หงส์แดง” ลิเวอร์พูล ซึ่งเป็นการ “รีแมตช์” ฟุตบอล  คาราบาว ลีก คัพ รอบชิงชนะเลิศ ในเดือนกุมภาพันธ์ที่ผ่านมา โดยเกมนั้น ลิเวอร์พูล เอาชนะและคว้าแชมป์ไปครอง มาครั้งนี้ เชลซี จึงหวังล้างตาอย่างเต็มที่ ในขณะที่ “หงส์แดง” คงไม่ยอมง่าย ๆ เมื่อพวกเขากำลังลุ้นสร้างประวัติศาสตร์คว้า 4 แชมป์อยู่ในเวลานี้ โดยครั้งแรกเกิดขึ้นในปี 2012 ซึ่ง เชลซี เอาชนะไปได้ 2-1 นอกจากนี้ ยังเป็นครั้งที่ 2 ในประวัติศาสตร์ที่คู่ชิง เอฟเอ คัพ เป็นคู่เดียวกับคู่ชิงชนะเลิศ ลีก คัพ ในฤดูกาลเดียวกัน
แฟนฟุตบอลห้ามพลาด!! มาร่วมสัมผัสความบันเทิงแมทช์พิเศษในโรงภาพยนตร์ขนาดใหญ่บน จอยักษ์ ความคมชัดระดับ 4K ระบบเสียงกระหึ่ม เชียร์มันส์แบบสะใจ!! มาลุ้นกันว่า เชลซีจะล้างตาได้สำเร็จ หรือ ลิเวอร์พูลจะคว้า 4 แชมป์ได้สำเร็จ สนใจเข้าร่วมชมฟรี…สามารถลงทะเบียนร่วมเล่นเกมส์เข้าร่วมงานได้ที่ Facebook Majorgroup แล้วมาชมสดพร้อมกันในคืนวันเสาร์ที่ 14 พฤษภาคม 2565 ตั้งแต่เวลา 21.30 น. เป็นต้นไป ณ โรงภาพยนตร์ที่ 13 เมเจอร์ ซีนีเพล็กซ์ รัชโยธิน